b'\n_START_ARTICLE_\n\xc5\xbdivljenje in delo Venca Povi\xc5\xa1kaja\n_START_PARAGRAPH_\n\xc5\xbdivljenje in delo Venca Povi\xc5\xa1karja je novela Cirila Kosma\xc4\x8da, ki je bila prvi\xc4\x8d objavljena leta 1937 v reviji Sodobnost. Ponatisnjena je bila 1964, 1970, 1971, 1973 in 1977.\n_START_SECTION_\nPovzetek zgodbe\n_START_PARAGRAPH_\nV ospredju je motiv posebne\xc5\xbea s telesno hibo. Venca Povi\xc5\xa1kaja sre\xc4\x8da ni spremljala v \xc5\xbeivljenju. Imel je kilo na trebuhu, zato so ga vsi zbadali. Tola\xc5\xbebe ne najde niti pri dru\xc5\xbeini \xe2\x80\x93 mati mu je umrla kmalu po rojstvu, o\xc4\x8de je kmalu sprevidel, kako poseben je njegov sin, sestra in njen mo\xc5\xbe pa sta ga vrgla iz hi\xc5\xa1e, ki jima jo je podaril. Natakarica Zinka, v katero je bil zaljubljen, se je nor\xc4\x8devala iz njega. Zgodba se zaklju\xc4\x8di s samomorom glavne osebe. S slikanjem tragi\xc4\x8dne usode posameznika pa avtor tudi naka\xc5\xbee, da za norce smrt predstavlja edini zmo\xc5\xbeen izhod iz norosti in dru\xc5\xbebe, ki jih nikoli ne sprejme medse, saj va\xc5\xa1ka okolica ves \xc4\x8das nastopa proti Vencu.'